# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | Latvijas valsts budžeta finansētā programma “NVO fonds” |
| Projektu pieteikumu konkursa numurs: | 2021.LV/NVOF |
| Projektu pieteikumu konkursa izsludināšanas datums: | 07.10.2020. |
| Projektu pieteikumu iesniegšanas termiņš: | 02.11.2020. |
| Projektu izmaksu attiecināmības periods: | 01.01.2021. – 20.11.2021. |

|  |  |  |  |
| --- | --- | --- | --- |
| Nr. | Jautājums | Atbilde | Atsauce  |
| **1. Projekta iesniedzēja atbilstība** |
| 1.1. | Kā saprast, vai organizācija ir atbilstošs projekta iesniedzējs? | Projekta iesniedzēja atbilstības nosacījumi sniegti Konkursa nolikuma 3.punktā. Parakstot projekta pieteikuma D sadaļu, projekta pieteicējs apliecina, ka ir * neatkarīgs no publiskās pārvaldes institūcijām, politiskām partijām vai komerciālajām organizācijām (Konkursa nolikuma 3.1.3.punkts);
* neatbilst nevienam no Publisko iepirkumu likuma 42.panta pirmajā daļā minētajiem kandidātu un pretendentu izslēgšanas gadījumiem (Konkursa nolikuma 3.1.4.punkts), tai skaitā organizācijai uz projekta pieteikuma brīdi nedrīkst būt nodokļu parādi. Informāciju par parādu (ne)esamību var pārbaudīt VID datubāzē <https://www6.vid.gov.lv/NPAR>.;
* par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem (Konkursa nolikuma 3.1.5.punkts);
* nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām (Konkursa nolikuma 3.1.5.punkts).

Ja vēlāk projekta īstenošanas laikā atklājas, ka Projekta īstenotājs ir sniedzis nepatiesas vai nepilnīgas ziņas Projekta pieteikumā vai Projekta pārskatos nolūkā iegūt programmas finansējumu, Fonds ir tiesīgs vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju.Lai gūtu pārliecību par organizācijas kā projekta iesniedzēja atbilstību, jāpārliecinās par organizācijas mērķu atbilstību konkursa nolikuma 1.2.punktā norādītajam programmas mērķim. Organizācija ir atbilstoša, * ja Lursoft datu bāzē reģistrētais organizācijas darbības mērķis(-ķi) ir atbilstošs(-ši) šīs programmas mērķim;
* projekta pieteikuma A1.punktā sniegta konkrēta informācija par projekta iesniedzēja organizācijas aktivitātēm sabiedrības labā un pilsoniskās sabiedrības attīstības jomā, kā arī īstenotajiem projektiem.
 | Konkursa nolikuma3.punktsKonkursa nolikuma 1.2.punkts |
| 1.2. | Kas ir darba devēju organizācijas un vai tās drīkst iesniegt projekta pieteikumu? | Darba devēju organizācijas konkursa nolikuma izpratnē ir tās biedrības un nodibinājumi, kas darbojas saskaņā ar „Darba devēju organizāciju un to apvienību likumu” vai kuru statūtos ir minēts, ka tās pārstāv darba devēju intereses kādā konkrētā nozarē. Uz programmas finansējumu nevar pretendēt projekta iesniedzēji, kas ir:* + - 1. darba devēju organizācijas un to apvienības;
			2. arodbiedrības un to apvienības;
			3. reliģiskās organizācijas un to iestādes;
			4. politiskās partijas un to apvienības;
			5. dzīvokļu apsaimniekošanas biedrības;
			6. amatieru sporta un kultūras kolektīvi.
 | Konkursa nolikuma 3.1.1.punkts |
| 1.3. | Kas ir no publiskās pārvaldes institūcijām, politiskajām partijām vai komerciālām organizācijām neatkarīga nevalstiskā organizācija? | Par neatkarīgu nevalstisko organizāciju šī Konkursa ietvaros tiek uzskatīta biedrība vai nodibinājums, kurā lielākā biedru/dibinātāju daļa ir fiziskas personas vai nevalstiskās organizācijas. Valsts iestādes, pašvaldības un to iestādes vai komersanti nedrīkst pārsniegt pusi no biedru/dibinātāju skaita.Organizāciju nevar uzskatīt par neatkarīgu no publiskās pārvaldes institūcijām, komerciālām vai politiskām organizācijām un tā nevar pretendēt uz atbalstu šīs programmas ietvaros, ja lēmumu pieņemšanā biedriem vai dibinātājiem, kas ir publiskās pārvaldes institūcijas, komerciālas vai politiskas organizācijas, ir balsu vairākums. Parakstot projekta pieteikuma D sadaļu, projekta pieteicējs apliecina, ka ir neatkarīgs no publiskās pārvaldes institūcijām, politiskām partijām vai komerciālajām organizācijām (atbilstoši konkursa nolikuma 3.1.3.punktam). | Konkursa nolikuma 3.1.3.punkts |
| 1.4. | Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai? | Projekta pieteikuma D.sadaļā projekta iesniedzējs apliecina, ka par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem.Tomēr, lai segtu ar projekta īstenošanu saistītas izmaksas, kam projektā finansējums nav paredzēts vai nav pietiekams, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem – gadījumā, ja viens rēķins tiek attiecināts uz vairākiem finansētājiem, uz rēķina oriģināla jābūt norādītiem visiem finansējuma avotiem un attiecināmajām summām. | **Konkursa nolikuma 3.1.5.punkts****4.3.3.punkts** |
| 1.5. | Vai organizācija, kas dibināta 2018.gada 30.aprīlī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt projektu pieteikumu? | **JĀ.** **Mikro projektu var iesniegt** organizācija, kas risina kopienai svarīgus jautājumus un/vai ietekmē lēmumu pieņemšanu, uzlabojot dzīves kvalitāti vietējā līmenī, neatkarīgi no darbības stāža.**NĒ. Makro projektu** var iesniegtorganizācija, kas uz projekta pieteikuma iesniegšanas brīdi vismaz pēdējo 3 (trīs) gadu nepārtrauktā periodā darbojas pilsoniskās sabiedrības attīstības jomā un tās darbības ir saistītas ar pilsoniskās sabiedrības aktivitātēm, un ir iesniegusi darbības pārskatus pēdējo divu gadu periodā, t.i., par 2018. un 2019.gadu. | Konkursa nolikuma3.1.7.punkts 3.1.8.punkts |
| 1.6. | Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības? | **NĒ,** programmā „NVO fonds” viena organizācija drīkst iesniegt tikai vienu projekta pieteikumu. Struktūrvienība netiek uzskatīta par atsevišķu organizāciju. Izņēmums ir gadījumā, ja struktūrvienība ir reģistrēta kā patstāvīga vienība ar savu atšķirīgu vienotās reģistrācijas numuru. | Konkursa nolikuma 2.9.punkts |
| 1.7. | Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds”?Vai 10% izmaksu ierobežojums izmaksām ārzemēs attiecas arī uz diasporas organizācijām? | Projektu var iesniegt tikai Latvijā reģistrētas organizācijas – biedrības vai nodibinājumi.Ierobežojums izmaksām ārvalstīs, kas nedrīkst pārsniegt 10% no projekta kopējām attiecināmajām izmaksām, attiecas uz visiem projektu iesniedzējiem. Tas nozīmē, ka diasporas organizācijai jābūt reģistrētai Latvijā un šīs programmas ietvaros projektā pamatā jāplāno aktivitātes, kas saistītas ar diasporas interešu pārstāvēšanu Latvijā. | Konkursa nolikuma 1.12.punkts |
| **2. Darbības virzieni un atbalstāmās aktivitātes, satura plānošana** |
| 2.1. | Vai viena projekta ietvaros var plānot aktivitātes, kas atbilst vairākiem darbības virzieniem? | **JĀ**, biedrības un nodibinājumi var iesniegt makro vai mikro projektus, kuri ietver vienu vai vairākus darbības virzienus: 1. NVO darbības stiprināšana;
2. NVO interešu aizstāvības stiprināšana;
3. Atbalsts NVO pilsoniskās sabiedrības aktivitātēm;
4. NVO un iedzīvotāju savstarpējās sadarbības stiprināšana.

Projektu novērtējumu neietekmē atzīmēto darbības virzienu skaits, svarīga ir projektā piedāvātā risinājuma (aktivitāšu kopuma) atbilstība projektā definētajai problēmai un mērķa grupas vajadzībām.Vienlaikus projekta aktivitātēm jābūt vērstām uz programmas mērķa un Konkursa nolikuma 1.7.punktā minēto rezultātu sasniegšanu. | Konkursa nolikuma 1.2.punkts1.7.punkts |
| 2.2. | Vai organizācija, kas darbojas vietējā līmenī, var iesniegt makroprojektu? | **JĀ**, tomēr makro projektu var iesniegt tikai organizācijas, kas uz projekta pieteikuma iesniegšanas brīdi vismaz pēdējo 3 (trīs) gadu nepārtrauktā periodā darbojas pilsoniskās sabiedrības attīstības jomā, to darbības ir saistītas ar pilsoniskās sabiedrības aktivitātēm un tās ir iesniegušas darbības pārskatus pēdējo 2 gadu periodā, t.i., par 2018. un 2019.gadu. | Konkursa nolikuma3.1.7.punkts |
| 2.3. | Kāda nozīme ir makro projektu papildu kvalitātes vērtēšanas kritērijiem? | Projektu kvalitātes vērtēšana tikai makro projektiem paredz divus papildu kritērijus:* + 1. Interešu pārstāvība (0/1 punkti)
		2. NVO un iedzīvotāju savstarpējā sadarbība (0/1 punkts)

Šajos kritērijos vērtējums tiek dots ar “Nē/Jā”, attiecīgi nepiešķirot/piešķirot papildu vienu punktu par kritēriju. Papildus maksimāli iespējams iegūt divus punktus, kas varētu būtiski ietekmēt projekta izredzes saņemt programmas finansējumu. Projekta pieteikuma veidlapas B1.punktā atzīmēts darbības virziens “NVO interešu aizstāvības stiprināšana” un /vai “NVO un iedzīvotāju savstarpējās sadarbības stiprināšana” automātiski negarantē iespēju saņemt papildpunktu projekta kvalitātes vērtējumā. Papildu punktu kādā no papildu kritērijiem var saņemt neatkarīgi no tā, vai projekta pieteikuma B1.punktā attiecīgais darbības virziens ir atzīmēts. Ja projekta iesniedzējs vēlās pretendēt uz papildpunktu projekta pieteikuma vērtējumā, obligāti jāaizpilda lauks projekta pieteikuma B7.1. un/vai B7.2.punktā, kur paredzēts norādīt konkrētu un detalizētu informāciju par projekta kvalitātēm papildpunkta iegūšanai: konkrētas jomas/problēmas, plānotās aktivitātes, to mērķi un sagaidāmos rezultātus. Plašāks skaidrojums par papildu kritēriju vērtēšanu sniegts Konkursa nolikuma 5.8.punktā. | Konkursa nolikuma 5.8.punkts |
| 2.4. | Vai biedrības biedri var apmeklēt projekta aktivitātes? | **JĀ,** Projekta mērķa grupas ir dažādas iedzīvotāju grupas, biedrības un nodibinājumi, to dalībnieki, biedri, darbinieki un brīvprātīgie. | Konkursa nolikuma 1.8.punkts |
| 2.5. | Vai projekta vadītājs var būt arī lektors vai projekta grāmatvedis?  | **JĀ,** ja projekta vadītāja amata izpildītājam ir nepieciešamā kvalifikācija. Tādā gadījumā izmaksas projekta budžetā jānorāda atsevišķi – gan kā projekta vadītājam, gan kā lektoram, gan kā grāmatvedim.  | **Konkursa nolikuma 3.pielikums** |
| 2.6. | Vai projekta ietvaros var plānot ārvalstu pieredzes apmaiņas braucienus? | Projektu īstenošanas vieta ir Latvija. Atsevišķas projekta aktivitātes var īstenot ārpus Latvijas, ja tās ir nepieciešamas projekta mērķu sasniegšanai un ir attiecīgi pamatotas projekta pieteikumā.Aktivitāšu ārvalstīs izmaksas nedrīkst pārsniegt 10% no projekta kopējām attiecināmajām izmaksām. | Konkursa nolikuma 1.12.punkts 4.2.5.punkts |
| 2.7. | Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes. | **Plānojot projektu, konkrētas sēdes un darba grupas var nenorādīt, tā vietā sniedzot informāciju par izvēlēto interešu aizstāvības jomu. Apmeklējamo sēžu skaits plānojams indikatīvi.** **Projekta pieteikuma veidlapas punktā „Projekta aktivitātes” (B8.punkts – makro projektiem, B7.punkts – mikro projektiem) norāda, kādā interešu aizstāvības jomā plānots īstenot aktivitātes, kādās komitejās, komisijās, darba grupās ir plānots piedalīties, neminot konkrētu sanāksmju skaitu konkrētās institūcijās, bet norādot kopējo indikatīvo plānoto sēžu skaitu.**  | **Konkursa nolikuma 1. vai 2.pielikums** |
| 2.8. | Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski. Kā iegūt apliecinājumu par faktiski projektā iesaistīto mērķa grupu, kuras intereses pārstāvētas?  | **Ņemot vērā interešu aizstāvības organizāciju darba metodes, kas paredz sabiedrībai aktuālu interešu jomu apzināšanu un izpēti, sabiedrības informēšanu un sabiedrības interešu pārstāvību politikas veidošanas un lēmumu pieņemšanas līmenī, projekta ietvaros mērķa grupa ir labuma guvēji interešu aizstāvības procesā vai rezultātā, taču konkrētajās projekta aktivitātēs mērķa grupa faktiski var nebūt iesaistīta. Šādā gadījumā statistiski aprēķinātā mērķa grupa uzskatāma par faktiski sasniegtu mērķa grupu, kuras intereses ir pārstāvētas atbilstoši projekta faktiskajiem rezultātiem.****Papildus apliecinoši dokumenti par iesaistīto mērķa grupu netiks prasīti.** |  |
| 2.9. | Vai projektā publicitātes pasākumu var plānot kā atsevišķu aktivitāti? | **JĀ, ja tas ir nepieciešams projekta un programmas mērķa sasniegšanai.** **Vienlaikus jāņem vērā, ka, neskatoties uz atsevišķu publicitātes aktivitāšu iekļaušanu projektā, projekta īstenotājam jānodrošina pietiekama programmas un projekta publicitāte saskaņā ar projekta īstenošanas līguma nosacījumiem.** |  |
| 2.10. | Kādā veidā notiek brīvprātīgā darba uzskaite? | Projektā ar brīvprātīgajiem tiek slēgti brīvprātīgā darba līgumi un/vai veikta brīvprātīgā darba uzskaite, veidojot brīvprātīgā darba reģistru (vārds, uzvārds, datums, darba stundas, veiktais uzdevums).  |  |
| 2.11. | Ar kuru datumu var uzsākt projektu īstenošanu? | Projekta īstenošanas periodam jābūt robežās starp 2021.gada 1.janvāri un 20.novembri. Provizoriski konkursa rezultāti būs zināmi 2021.gada janvāra vidū. Ja projekta plānotais sākuma datums ir 2021.gada 1.janvāris, projekta apstiprināšanas gadījumā izmaksas būs attiecināmas no 1.janvāra. Uz līguma slēgšanas un avansa saņemšanas brīdi organizācijas jau veiktos projekta maksājumus iespējams pārgrāmatot uz projekta izmaksām.  | Konkursa nolikuma 1.11.punkts |
| 2.12. | Līdz kuram datumam jāpabeidz projektu īstenošana? | Visām projekta aktivitātēm jābūt pabeigtām līdz 2021.gada 20.novembrim.Projekta noslēguma pārskats jāsagatavo un jāiesniedz projekta īstenošanas līgumā noteiktajā datumā, bet **jebkurā gadījumā ne vēlāk kā līdz 2021.gada 22.novembrim** (saņemšanas datums Fondā). Ievērojot projektu īstenotāju izteiktās vēlmes, 2021.gadā projektu īstenošanas periods ir pagarināts līdz 20.novembrim, taču, lai nodrošinātu noslēguma pārskatu izskatīšanu, apstiprināšanu un gala maksājumu veikšanu budžeta gada ietvaros, aicinām izvērtēt projekta īstenošanas termiņa noteikšanu līdz 2021.gada 20.novembrim. 22.novembris ir galējais termiņš visu likumdošanā noteikto nosacījumu ievērošanai. | Konkursa nolikuma 1.11.punkts |
| 2.13. | Kā paredzēts rīkoties, ja Covid-19 pandēmijas ietekme turpinās arī 2021.gadā? Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā?  | Aicinām jau šobrīd, plānojot projekta aktivitātes 2021.gadā, pārdomāt iespējamos risinājumus projekta aktivitāšu norisei, ja klātienes pasākumi nebūs atļauti. Ņemot vērā 2020.gada pieredzi, vairums projektu sekmīgi izmanto iespējas aktivitāšu pārcelšanai attālinātā režīmā. Atsevišķos gadījumos potenciāli efektīvs varētu būt arī elastīgs projekta aktivitāšu laika grafika plānojums, lai izmantotu laika periodus, kad epidemioloģiskā situācija uzlabojas un ierobežojumi tiek uz laiku atviegloti. Fonds ir gatavs sadarbībai ar projektu īstenotājiem, meklējot labākos risinājumus, tai skaitā arī alternatīvus risinājumus pie nosacījuma, jatiek saglabāts projekta mērķis un sasniegti rezultāti.  |  |
| 2.14. | Vai ir sadalīta proporcija, cik projektu no katra darbības virziena tiks atbalstīti? | Projektā var paredzēt vienu vai vairākus no prioritārajiem darbības virzieniem. Finansējuma sadalījuma proporcija darbības virzieniem netiek noteikta.Konkursā projektiem pieejamais finansējums 1 396 500 EUR tiek dalīts makroprojektu un mikroprojektu līmenī, makroprojektiem paredzot 75% no konkursam pieejamā finansējuma (1 047 375 EUR) un mikroprojektiem – 25% no konkursam pieejamā finansējuma (349 125 EUR).Ņemot vērā vienam projekta maksimāli pieejamo finansējumu makro un mikro projektu līmenī, aritmētiski makro projektu grupā tiks apstiprināti vismaz 35 projekti, bet mikro projektu grupā – vismaz 50 projekti.  |  |
| 2.15. | Vai Fonda tīmekļa vietnē būs pieejama projektu vērtēšanas metodika?  | Fonda tīmekļa vietnē jau šobrīd ir pieejami metodiskie materiāli makro un mikro projektu pieteikumu aizpildīšanai, kā arī video instrukcijas makro un mikro projektu veidlapu aizpildīšanai. Skatīt - <https://www.sif.gov.lv/index.php?option=com_content&view=article&id=11125%3ASabiedribas-integracijas-fonds-izsludina-atklatu-projektu-pieteikumu-konkursu-2021-gada-istenojamiem-projektiem-Latvijas-valsts-budzeta-finansetas-programmas-%E2%80%9ENVO-fonds%E2%80%9D-ietvaros&lang=lv> Projektu pieteikumu kvalitātes vērtēšanas metodika līdz projektu pieteikumu iesniegšanai š.g. 2.novembrī projektu iesniedzējiem nebūs pieejama. Fonda tīmekļa vietnē to ievietosim, kad to pirmajā sēdē būs apstiprinājusi projektu vērtēšanas komisija.  |  |
| **3. Projekta budžets** |
| 3.1. | Cik lielam jābūt projekta iesniedzēja līdzfinansējumam? | Programmas ietvaros līdzfinansējums nav jānodrošina. Programmas finansējums veido 100% no projekta kopējām attiecināmajām izmaksām.Tomēr jāņem vērā, ka projekta īstenošanai avansā tiek izmaksāti tikai 90% no plānotā finansējumaOrganizācijai kā priekšfinansējums būs jānodrošina atlikušie 10% projektam nepieciešamā finansējuma, kas tiks atgūti, saņemot projekta gala maksājumu pēc noslēguma pārskata apstiprināšanas.  |  |
| 3.2 | Kāda ir projekta finansēšanas (maksājumu) kārtība? | Projektam finansējums tiek pārskaitīts pa daļām:* pirmais avansa maksājums paredzēts trīs darbdienu laikā pēc Līguma parakstīšanas, bet jebkurā gadījumā ne ātrāk kā vienu mēnesi pirms projekta īstenošanas sākuma datuma;
* otrais avansa maksājums – trīs darbdienu laikā pēc starpposma pārskata apstiprināšanas
* noslēguma maksājums - trīs darbdienu laikā pēc noslēguma pārskata apstiprināšanas.
 |  |
| 3.3. | Vai projektā var paredzēt administratīvās izmaksas\*?*\** ***Projekta administratīvās izmaksas ir*** *administratīvā personāla atlīdzība (projekta vadītājs, grāmatvedis, asistents) un ar to saistītās izmaksas (nodokļi), uz projekta administrēšanu attiecināmie sakaru izdevumi, biroja telpu noma un komunālie izdevumi, transporta izdevumi, biroja preces u.c. izmaksas, kas saistītas ar projekta administrēšanu.* | Ja projekta pieteikums attiecas uz darbības virzienu **“NVO darbības stiprināšana”** un/vai **“NVO interešu aizstāvības stiprināšana”** – projekta administratīvās izmaksas var pārsniegt 20%, respektīvi – netiek ierobežotas (Konkursa nolikuma 4.2.2.punkts) un budžetā jāparedz tikai 1. un 2.pozīcija:* 1.pozīcijā “Personāla izmaksas” kā apakšpozīcijas iekļauj projekta īstenošanas personāla – lektoru, konsultantu, projekta aktivitāšu koordinatoru, kā arī administratīvā personāla – projekta vadītāja, projekta grāmatveža – atalgojumu;
* 2.pozīcijā “Citas izmaksas”:
	+ Projekta telpu nomas un komunālās izmaksas norāda kopsummā (projekta īstenošanas plus administratīvās izmaksas), ja ērtāk – tālāk kā apakšpozīcijas izdalot telpu nomu atsevišķiem projekta aktivitāšu pasākumiem (ja attiecināms) un/vai projekta administrēšanas vajadzībām (ja attiecināms);
	+ Sakaru pakalpojumu, transporta pakalpojumu un biroja preču u.c. izmaksas norāda aktivitāšu īstenošanai un administratīvajām vajadzībām kopsummā;
	+ Citas ar projekta aktivitāšu īstenošanu saistītas izmaksas.

Ja projekta pieteikums attiecas uz darbības virzienu **“Atbalsts NVO pilsoniskās sabiedrības aktivitātēm”** un/vai **“NVO savstarpējās sadarbības stiprināšana”** – projekta administratīvās izmaksas nedrīkst pārsniegt 20% no projekta kopējām attiecināmām izmaksām (Konkursa nolikuma 4.2.1.punkts).* 1.pozīcijā “Personāla izmaksas” un 2.pozīcijā “Citas izmaksas” attiecīgi iekļauj tikai ar aktivitāšu īstenošanu saistītās tiešās izmaksas;
* 3.pozīcijā “Administratīvās izmaksas” iekļauj konkrētas administratīvo izmaksu apakšpozīcijas. Fonda tīmekļa vietnē ievietotajā projekta budžeta veidlapā (excell) 3. un 4.sadaļā administratīvo izmaksu automātiskai aprēķināšanai paredzētas formulas, kas palīdzēs kontrolēt, vai netiek pārsniegts 20% ierobežojums administratīvajām izmaksām.

Ja projektā paredzēti darbības virzieni ar atšķirīgu administratīvo izmaksu apmēra regulējumu, lai vienkāršotu budžeta struktūru un pārskatu sagatavošanu/izskatīšanu, visas administratīvās izmaksas iespējams norādīt budžeta sadaļā pie darbības virziena “NVO darbības stiprināšana” un/vai “NVO interešu aizstāvības stiprināšana”, kur administratīvo izmaksu apmērs nav ierobežots.  | Konkursa nolikuma 4.2.1.punkts4.2.2.punkts |
| 3.4. | Vai grāmatvedības izmaksas jāparedz 1.pozīcijā “Personāla atalgojums” kā atsevišķa līnija projekta grāmatvedim vai arī to var norādīt 2.pozīcijā “Citas izmaksas”, projekta aprakstā identificējot projekta grāmatvedi un pievienojot viņa CV. | Ja projekts tiek iesniegts darbības virzienā, kuram noteikts administratīvo izmaksu ierobežojums 20% apmērā, tad projekta grāmatvedis jānorāda budžeta 3.pozīcija pie administratīvajām izmaksām. Ja projekts tiek iesniegts darbības virzienā, kurā nav noteikts administratīvo izmaksu ierobežojums, grāmatveža atalgojumu jānorāda pie personāla izmaksām (1.pozīcija) vai citām izmaksām (2.pozīcija), ja pakalpojumu sniegs grāmatvedības firma. Veidlapas B9.punkta mikroprojektiem un B10.punktā makroprojektiem norāda grāmatveža uzdevumus projektā – gan administratīvos, gan īstenošanas, ja, piemēram, plānotas grāmatvedības konsultācijas utml. |  |
| 3.5. | Kādus līgumus var slēgt ar projekta administratīvo personālu – grāmatvedi un projekta vadītāju – darba līgumus, pakalpojuma līgumus?Kādus līgumus var slēgt ar projekta īstenošanas personālu – darba līgumus, pakalpojuma līgumus, autoratlīdzības līgumus? Kas notiek, ja projektu vadītājs strādā tikai uz projektu un atlīdzība ir zem 500 EUR mēnesī un tiek pieņemtas plānotās likumdošanas izmaiņas? Vai jārēķinās, ka biedrībai būs jāsedz no saviem līdzekļiem šīs izmaksas?  | Ar projekta aktivitāšu īstenošanas personālu un administratīvo personālu iespējams slēgt gan darba, gan pakalpojumu līgumus.Ja uz projekta uzsākšanas brīdi personālam jau ir spēkā esošs darba vai pakalpojuma līgums, tad tiek slēgta papildu vienošanās pie spēkā esošā līguma par papildus projektā veicamajiem pienākumiem, darba apjomu un atalgojuma likmi.Ja projektā veicamie pienākumi paredzēti jau esošā līguma un samaksas ietvaros, tad ar organizācijas rīkojumu darbiniekam jāuzdod projekta īstenošanas periodā konkrētu uzdevumu veikšana projektā noteiktā apjomā un ar noteiktu samaksas likmi.Ar projekta īstenošanas personālu (atsevišķu pasākumu lektoriem, ekspertiem u.c.) vispiemērotāk būtu slēgt pakalpojuma līgumus. Iespējams slēgt arī terminētus darba līgumus. Ļoti rūpīgi jāapsver autoratlīdzības līgumu slēgšanas pamatotība.Ja uz projekta iesniegšanas brīdi (termiņš – 02.11.2020.) šādas izmaiņas likumdošanā vēl nebūs apstiprinātas, projekta pieteikums jāgatavo, piemērojot tās likumdošanas normas un nodokļu likmes, kas ir spēkā sagatavošanas brīdī.Ja projekts tiks atbalstīts, īstenošanas līguma slēgšanas posmā būs iespēja precizēt algu/nodokļu kalkulāciju, bet tikai konkursā apstiprinātās projekta kopējo attiecināmo izmaksu summas ietvaros.Ja pēc projekta īstenošanas līguma noslēgšanas tiek pieņemtas izmaiņas likumdošanā, kam varētu būt ietekme uz projekta izmaksām, papildus izmaksas sedzams no projekta iesniedzēja līdzekļiem, jo projektam konkursa rezultātā piešķirtais finansējums nevar tikt palielināts inflācijas, nodokļu vai minimālās algas izmaiņu gadījumā.  |  |
| 3.6. | Vai ir noteiktas projekta personāla atalgojuma likmes? | **NĒ,** taču izmaksas ir attiecināmas, ja veiktas, ievērojot izmaksu lietderības, ekonomiskuma un efektivitātes principus. Iespējams, kādā no pozīcijām projekta sekmīgai īstenošanai nepieciešams piesaistīt personālu ar atalgojumu, kas pārsniedz vidējās tirgus cenas. Šādas izmaksas iespējams pamatot projekta pieteikuma C2.punktā, lai pārliecinātu vērtētājus par plānoto izmaksu nepieciešamību projekta mērķa un rezultātu sasniegšanai. | Konkursa nolikuma 4.1.1.punkts |
| 3.7. | Kādos gadījumos attaisnojama autoratlīdzības līguma slēgšana? | Saskaņā ar Autortiesību likuma *(skatīt –* [*https://likumi.lv/ta/id/5138-autortiesibu-likums*](https://likumi.lv/ta/id/5138-autortiesibu-likums)*)* 4.pantu, autordarbi var būt:1) literārie darbi (grāmatas, brošūras, runas, datorprogrammas, lekcijas, aicinājumi, ziņojumi, sprediķi un citi līdzīga veida darbi);2) dramatiskie un muzikāli dramatiskie darbi, scenāriji, audiovizuālu darbu literārie projekti;3) horeogrāfiskie darbi un pantomīmas;4) muzikālie darbi ar tekstu vai bez tā;5) audiovizuālie darbi;6) zīmējumi, glezniecības, tēlniecības un grafikas darbi un citi mākslas darbi;7) lietišķās mākslas darbi, dekorācijas un scenogrāfijas darbi;8) dizaina darbi;9) fotogrāfiskie darbi un darbi, kas izpildīti fotogrāfijai līdzīgā veidā;10) celtņu, būvju, arhitektūras darbu skices, meti, projekti un celtņu un būvju risinājumi, citi arhitektūras darinājumi, pilsētbūvniecības darbi un dārzu un parku projekti un risinājumi, kā arī pilnīgi vai daļēji uzceltas būves un realizētie pilsētbūvniecības vai ainavu objekti;11) ģeogrāfiskās kartes, plāni, skices, plastiskie darbi, kas attiecas uz ģeogrāfiju, topogrāfiju un citām zinātnēm 12) u.c.Autoratlīdzību izmaksas saistītas ar specifisku nodokļu regulējumu. **LŪDZAM RŪPĪGI APSVĒRT AUTORATLĪDZĪBAS LĪGUMA SLĒGŠANAS PAMATOTĪBU!** |  |
| 3.8. | Vai var aktivitāšu īstenošanai piesaistīt arī ārvalstu lektorus? | **JĀ,** var piesaistīt ārvalstu lektorus projekta aktivitāšu īstenošanai. Taču jāņem vērā, ka piesaistītā ārvalstu lektora izvēle un tā atalgojuma izmaksas ir jāpamato (t.sk. projekta pieteikuma veidlapas C2.punktā), un visi plānotie izdevumi, kas saistīti ar lektora nokļūšanu uz aktivitāšu īstenošanas vietu un lektora veicamo darbu, jāiekļauj uzņēmuma/pakalpojuma līguma summā vai līgumā jāatrunā, kādā veidā tiks segtas, piemēram, transporta izmaksas (lidmašīnas biļete). |  |
| 3.9. | Valsts noteiktās algas nodokļu likmes 2021.gadā | **LŪDZAM SEKOT OFICIĀLAJAI INFORMĀCIJAI PAR NODOKĻU IZMAIŅĀM 2021.GADĀ**.Projekta personāla atalgojumam būs jāpiemēro nodokļu likmes, kādas tās tiks apstiprinātas 2021.gadam.Ja uz projekta iesniegšanas brīdi (termiņš – 02.11.2020.) darba samaksas nodokļu likmes vēl nebūs zināmas, projekta pieteikums jāgatavo, piemērojot tās likumdošanas normas un nodokļu likmes, kas ir spēkā sagatavošanas brīdī. Ja projekts tiks atbalstīts, īstenošanas līguma slēgšanas posmā būs iespēja precizēt algu/nodokļu kalkulāciju, bet tikai konkursā apstiprinātās projekta kopējo attiecināmo izmaksu summas ietvaros. |   |
| 3.10. | Vai ir noteikts summas slieksnis, no kura jāveic cenu aptauja vai iepirkums? | **NĒ**, cenu aptauja vai iepirkums šīs programmas projektos nav jāveic. Konkursa nolikumā ir noteikts, ka visām izmaksām jāatbilst izmaksu lietderības, ekonomiskuma un efektivitātes principiem. Lai to nodrošinātu, projekta iesniedzējam jāveic tirgus izpēte (tirgus cenu apzināšana). Ja kādā pozīcijā plānotās izmaksas ir redzami virs tirgus vidējām cenām (netipiski augstas), projekta pieteikuma C2.punktā jānorāda informācija par veikto tirgus izpēti un jāargumentē konkrētā pakalpojuma sniedzēja izvēli. C2.punktā norādītā informācija ir vienīgais veids, kā projekta iesniedzējs var argumentēt savu izvēli un ietekmēt projekta novērtējumu kvalitātes 5.6.7.kritērijā.  | Konkursa nolikuma 4.1.1.punkts |
| 3.11. | Vai pamatlīdzekļu iegādi var attiecināt uz projektu pilnā apmērā?  | **JĀ**, projekta attiecināmajās izmaksās (budžetā) var iekļaut pamatlīdzekļu izmaksas 100% apmērā. Vienīgais ierobežojums – projekta aktivitāšu īstenošanai vai organizācijas kapacitātes stiprināšanai nepieciešamā inventāra iegādes izmaksas un pamatlīdzekļu iegādes izmaksas kopā nedrīkst pārsniegt 20% no projekta kopējām attiecināmajām izmaksām. | Konkursa nolikuma 4.2.4.punkts |
| 3.12. | Vai projekta ietvaros var paredzēt komandējuma izdevumus? | **JĀ,** projekta ietvaros var plānot vietējo un ārvalstu komandējumu un darba (dienesta) braucienu izdevumus, paredzot atbilstošas transporta, naktsmītņu, dienas naudas u.c. likumdošanā paredzamās izmaksas.Jāņem vērā, ka izmaksas ārvalstīs nedrīkst pārsniegt 10% no projekta kopējām attiecināmajām izmaksām.Komandējumu izdevumi projekta iesniedzēja darbiniekiem atlīdzināmi saskaņā ar Latvijas Republikas normatīvajos aktos noteiktajām komandējumu un darba (dienesta) braucienu izdevumu normām, t.i. –Ministru kabineta 2010.gada 12.oktobra noteikumiem Nr.969 „Kārtība, kādā atlīdzināmi ar komandējumiem saistītie izdevumi” – skatīt [*https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi*](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi). *Minētie MK noteikumi paredz, ka dienas nauda komandējumiem (darba braucieniem) Latvijas Republikā ir EUR 8,00, maksa par naktsmītni Rīgā – līdz EUR 120,00, citās apdzīvotās vietās – līdz EUR 60,00 (ieskaitot PVN).* | Konkursa nolikuma 1.12.punkts4.2.5.punkts |
| 3.13. | Vai projekta budžetā drīkst iekļaut projekta pieteikuma sagatavošanas izmaksas? | **NĒ**, NVO fonda projekta pieteikuma sagatavošanas izmaksas ir neattiecināmas izmaksas. | Konkursa nolikuma 4.3.4.punkts |
| 3.14. | Vai telpu remonts ir attiecināmas izmaksas? | **NĒ,** būvniecības un telpu remonta izmaksas nav attiecināmas. | Konkursa nolikuma 4.3.10.punkts |
| 3.15. | Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.)? | **NĒ,** ierobežojumu nav, bet šīm izmaksām, tāpat kā visām projektā plānotajām izmaksām, ir jābūt racionālām, pamatotām, ekonomiski izdevīgām un atbilstošām tirgus cenām. Projekta iesniedzējam jāplāno dalībnieku ēdināšanas izmaksas atbilstoši dalībnieku skaitam un jāizvērtē ēdināšanas nepieciešamība aktivitāšu norises nodrošināšanai, piemēram, ja aktivitāte paredzēta divas stundas, tad kafijas pauze nav ekonomiski pamatota, taču ja aktivitātes norise paredzēta visas dienas garumā, tad projekta iesniedzējs varētu paredzēt vairākas kafijas pauzes vai kafijas pauzes un pusdienu izmaksas. | Konkursa nolikuma 4.1.1.punkts |
| 3.16. | Vai iespējams finanšu atskaitē iekļaut izmaksas par novembri, ja rēķini par novembri tiks saņemti tikai decembrī? | Neatkarīgi no projekta īstenošanas perioda projekta noslēguma pārskats jāsagatavo un **jebkurā gadījumā jāiesniedz ne vēlāk kā līdz 2021.gada 22.novembrim.** Tas nozīmē, ka uz 22.novembri par visiem noslēguma pārskata finanšu atskaitē iekļautajiem izdevumiem ir jābūt saņemtiem attaisnojuma dokumentiem un tiem jābūt apmaksātiem. Izdevumus par novembri, ja nav saņemts attaisnojuma dokuments vai tie nav apmaksāti, atskaitē iekļaut nedrīkst.Lai projekta attiecināmajās izmaksās iekļautu izdevumus proporcionāli projekta īstenošanas periodam novembrī:1.variants – budžetā iekļauta daļa no ikmēneša faktiskajām izmaksām ar konstantu summu, piemēram 30 EUR/mēn.: neatkarīgi, vai faktiskās pakalpojuma izmaksas pa mēnešiem ir mainīgas/nemainīgas par novembri uz projektu var attiecināt papildu izmaksas no iepriekšējā(-o) rēķina(-u) summas, kas proporcionāla projekta īstenošans periodam novembrī (ja projekts tiek īstenots līdz 20.11.2021., tad 2/3 no 30 EUR);2.variants – budžetā iekļauta daļa no ikmēneša faktiskajām izmaksām ar proporciju, piemēram 30% no rēķina izmaksām: * ja faktiskās pakalpojuma izmaksas pa mēnešiem ir nemainīgas *(piemēram, telpu īre, internets u.c.)* par novembri uz projektu var attiecināt papildu izmaksas no iepriekšējā(-o) rēķina(-u) summas, kas proporcionāla projekta īstenošanas periodam novembrī (ja projekts tiek īstenots līdz 20.11.2021., tad 2/3 no 30%);
* ja faktiskās pakalpojuma izmaksas pa mēnešiem ir mainīgas *(piemēram, apkures izmaksas)* par novembri uz projektu var attiecināt papildu izmaksas no iepriekšējā(-o) rēķina(-u) summas, kas proporcionāla projekta īstenošanas periodam novembrī (ja projekts tiek īstenots līdz 20.11.2021., tad 2/3 no 30%), par pamatu aprēķinam ņemot pēdējo mēnesi ar apkuri (oktobri);

3.variants – budžetā iekļautas ikmēneša faktiskās izmaksas 100% apmērā - attiecināt izmaksas par novembri nav iespējams. |  Konkursa nolikuma 4.1.2.punkts |
| **4. Projekta pieteikuma veidlapa un pievienojamie dokumenti** |
| 4.1. | Vai iesniedzot projekta pieteikumu, tam jāpievieno darbinieku CV?Vai kopā ar projektā iesaistītā personāla CV ir jāpievieno arī visi sertifikāti, kas apliecina darbinieka pieredzi un kompetenci? | **JĀ,** iesniedzot projekta pieteikumu, projekta pieteikumam jāpievieno uz projekta pieteikuma iesniegšanas brīdi zināmā projekta īstenošanas un administratīvā personāla CV. Sertifikāti, kas apliecina darbinieka pieredzi un kompetenci, nav jāpievieno. Informāciju par personāla kvalifikāciju, t.sk. iegūtajiem diplomiem un sertifikātiem iekļauj CV.Vēršam uzmanību, ka projekta pieteikuma veidlapā (B10.punktā makro projektiem un B9.punktā mikro projektiem) jānorāda amata pienākumi projektā un šo pienākumu izpildei nepieciešamā pieredze un kvalifikācija. Ja projekta pieteikumu iesniedzot, zināms amata pienākumu izpildītājs, viņa vārdu un uzvārdu norāda attiecīgajā pieteikuma veidlapas ailē un pielikumā iesniedz definētajām prasībām atbilstošu CV. | Konkursa nolikuma 2.1.punkts |
| 4.2. | Kādā formā var iesniegt projekta pieteikumu? | Projekta pieteikumu var **iesniegt elektroniski**, noformētu atbilstoši Elektronisko dokumentu likumā un Ministru kabineta 2005.gada 28.jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” *(skatīt –* [*https://likumi.lv/ta/id/111613-elektronisko-dokumentu-izstradasanas-noformesanas-glabasanas-un-aprites-kartiba-valsts-un-pasvaldibu-iestades-un-kartiba*](https://likumi.lv/ta/id/111613-elektronisko-dokumentu-izstradasanas-noformesanas-glabasanas-un-aprites-kartiba-valsts-un-pasvaldibu-iestades-un-kartiba)*)* noteiktajām prasībām. Projekta pieteikumam (tajā skaitā projekta pieteikuma veidlapai un pielikumiem) jābūt parakstītam ar drošu elektronisko parakstu un apliecinātam ar laika zīmogu. Elektroniski parakstītais projekta pieteikums jānosūta uz Fonda e-pasta adresi **nvofonds@sif.gov.lv**, e-pasta temata ailē norādot projekta iesniedzēja nosaukumu.Projekta pieteikumu var iesniegt **papīra formā** vienā oriģināleksemplārā, ko noformē atbilstoši Ministru kabineta 2018.gada 4.septembra noteikumos Nr.558 „Dokumentu izstrādāšanas un noformēšanas kārtība” *(skatīt –* [*https://likumi.lv/ta/id/301436-dokumentu-izstradasanas-un-noformesanas-kartiba*](https://likumi.lv/ta/id/301436-dokumentu-izstradasanas-un-noformesanas-kartiba)*)* noteiktajām prasībām. Projekta pieteikuma oriģinālam (tajā skaitā projekta pieteikuma veidlapai un tās pielikumiem) jābūt cauršūtam (caurauklotam), un parakstītam, parakstam atšifrētam un lapām sanumurētām, kā arī jānorāda lappušu skaits un caurauklošanas datums. Projekta pieteikuma elektronisko versiju projekta iesniedzējs nosūta līdz konkursa nolikuma 2.5.punktā noteiktā termiņa beigām uz Fonda e-pasta adresi **nvofonds@sif.gov.lv**, e-pasta temata ailē norādot projekta iesniedzēja nosaukumu. Projekta iesniedzējs nodrošina projekta pieteikuma elektroniskās versijas atbilstību papīra formā iesniegtajam oriģinālam.Ņemot vērā valstī noteiktos ierobežojumus saistībā ar COVID-19 izplatību un epidemioloģiskās situācijas iespējamo attīstību, **LŪDZAM APSVĒRT IESPĒJU IESNIEGT PROJEKTA PIETEIKUMU ELEKTRONISKI**.Ja organizācijas atbildīgajai amatpersonai nav noformēts elektronisks paraksts vai organizācijas atbildīgā amatpersona projekta pieteikuma parakstīšanas brīdī atrodas īslaicīgā prombūtnē, projekta pieteikuma D sadaļu „Projekta iesniedzēja apliecinājums” paraksta pilnvarota persona, piemēram, projekta vadītājs vai cita organizācijas amatpersona. Projekta pieteikumam jāpievieno pilnvara.Ja šobrīd nav pieejams drošs elektronisks paraksts, salīdzinoši īsā laikā to iespējams iegūt – piemēram, skatīt – [*https://www.eparaksts.lv/lv/eParaksts\_viedtalruni*](https://www.eparaksts.lv/lv/eParaksts_viedtalruni)  | Konkursa nolikuma 2.4.punkts2.5.punkts2.6.punkts |
| 4.3. | Ja projekta pieteikumu sūta pa pastu, vai var būt pasta zīmogs ar iesniegšanas termiņa pēdējo dienu 02.11.2020. vai projektam līdz minētajam datumam ir jābūt saņemtam Fondā? | Pasta zīmoga datums netiks ņemts vērā. Par projekta iesniegšanas datumu tiek uzskatīts datums, kad projekta pieteikums ir saņemts Fondā.Fonds izskatīs tikai tos projektu pieteikumus, kuri būs iesniegti norādītajā termiņā – **2020.gada 2.novembrī līdz plkst.12:00**.  | Konkursa nolikuma 2.5.punkts2.6.punkts2.7.punkts |
| 4.4. | Vai projekta pieteikuma vērtēšanas laikā ir iespējams papildus iesniegt informāciju?  | **NĒ,** projekta pieteikuma vērtēšanas laikā nekāda komunikācija ar projektu iesniedzējiem par iesniegtajiem projektu pieteikumiem nav atļauta, līdz ar to ir svarīgi projekta pieteikumu izstrādāt kvalitatīvi un pirms iesniegšanas pārliecināties, ka tajā ir visa nepieciešamā informācija, kas nepieciešama vērtētājiem, lai objektīvi izvērtētu projekta pieteikumu. Izņēmums 1: Gadījumā, ja pēc projekta pieteikuma atvēršanas tiks konstatēts, ka projekta pieteikums nav noformēts atbilstoši konkursa nolikuma 2.punktā noteiktajām prasībām – piemēram, projekta pieteikums nebūs parakstīts vai caurauklots, nebūs iesniegta projekta pieteikuma elektroniskā versija u.tml., Fonds elektroniski pieprasīs projekta iesniedzējam novērst konstatētos trūkumus 5 darbdienu laikā. Ja trūkumi netiks novērsti norādītajā termiņā, projekta pieteikums netiks vērtēts.Izņēmums 2: Konstatējot, ka projekta iesniedzēja organizācijai saskaņā ar publiski pieejamo informāciju ir Valsts ieņēmumu dienesta (turpmāk – VID) administrēto nodokļu parāds, kas pārsniedz 150,00 EUR, Fonds pieprasīs projekta iesniedzējam iesniegt VID apstiprinājumu par nodokļu parāda neesamību uz konkursa nolikumā noteikto projektu iesniegšanas termiņu – 2.novembri. | Konkursa nolikuma 2.punkts |
| 4.5. | Vai projektam varēs izmantot biedrības esošo komercbankas kontu? | **NĒ,** projekta īstenotājam jāatver projekta konts Valsts kasē un no šī konta jāveic tikai ar projektu saistītie maksājumi. Kontu Valsts kasē varēs atvērt pēc Fonda padomes lēmuma par projekta pieteikuma apstiprināšanas un visu nosacījumu (ja tādi tiks izvirzīti) izpildes. Ar projektu saistītos maksājumus iespējams veikt arī no cita organizācijas konta, ņemot vērā, ka projekta finansējuma avanss ir 90% no projektā plānotajām attiecināmajām izmaksām un īstenotājam jāiegulda priekšfinansējums 10% apmērā no projekta kopējām attiecināmajām izmaksām līdz brīdim, kad tiks apstiprināts projekta noslēguma pārskats un veikts noslēguma maksājums. Noslēguma maksājumu pēc noslēguma pārskata apstiprināšanas Fonds veiks uz citu projekta īstenotāja kontu, ja tāds norādīts noslēguma pārskata finanšu atskaitē. | Konkursa nolikuma 6.2. punkts |
| 4.6. | Ja projekta ietvaros paredzēts pieredzes apmaiņas brauciens uz citu reģionu, valsti, vai veidlapas B4 punktā “Projekta īstenošanas vieta” tas jānorāda? | **NĒ**, nosakot projekta īstenošanas vietu, jāņem vērā projekta pamata aktivitāšu un mērķa grupas teritoriālais pārklājums.  |  |